საქართველოს შრომის, ჯანმრთელობისა და სოციალური დაცვის მინისტრის
ბრძანება №401/ნ

2010 წლის 7 დეკემბერი
ქ. თბილისი
„2010 წლის ჯანმრთელობის დაცვის პროგრამების დამტკიცების შესახებ“ საქართველოს შრომის, ჯანმრთელობისა და სოციალური დაცვის მინისტრის 2009 წლის 22 დეკემბრის №424/ნ ბრძანებაში ცვლილებისა და დამატების შეტანის თაობაზე
„ნორმატიული აქტების შესახებ“ საქართველოს კანონის მე-20 მუხლის მე-4 პუნქტის შესაბამისად, ვბრძანებ:


მუხლი 1
„2010 წლის ჯანმრთელობის დაცვის პროგრამების დამტკიცების შესახებ“ საქართველოს შრომის, ჯანმრთელობისა და სოციალური დაცვის მინისტრის 2009 წლის 22 დეკემბრის №424/ნ ბრძანებაში (სსმ III, 22.12.2009, №156, მუხლი 1876) შეტანილ იქნეს შემდეგი ცვლილება და დამატება:

1. ბრძანებას დაემატოს 11 პუნქტი შემდეგი რედაქციით: 

„11. საქართველოს შრომის, ჯანმრთელობისა და სოციალური დაცვის სამინისტროს მმართველობის სფეროში შემავალი სახელმწიფო საქვეუწყებო დაწესებულების – ჯანმრთელობისა და სოციალური პროგრამების სააგენტოს (შემდგომში – პროგრამების სააგენტო) რეორგანიზაციის გამო, 2010 წლის 1 დეკემბრიდან ამ ბრძანების პირველი პუნქტით დამტკიცებული პროგრამების ფარგლებში სააგენტოსათვის დაკისრებულ ცალკეულ კომპეტენციებს, უფლებებსა და მოვალეობებს უწყვეტად გააგრძელებს/განახორციელებს „საქართველოს შრომის, ჯანმრთელობისა და სოციალური დაცვის სამინისტროს მმართველობის სფეროში შემავალი სახელმწიფო საქვეუწყებო დაწესებულების – ჯანმრთელობისა და სოციალური პროგრამების სააგენტოს რეორგანიზაციის შესახებ” საქართველოს მთავრობის 2010 წლის 21 სექტემბრის №288 დადგენილებით განსაზღვრული შესაბამისი ორგანიზაცია და/ან დაწესებულება.’’.
2. ბრძანების პირველი პუნქტის „ბ’’ ქვეპუნქტით დამტკიცებულ დანართ №2-ში – „სასწრაფო დახმარების სახელმწიფო პროგრამის’’ მე-6 მუხლი ჩამოყალიბდეს შემდეგი რედაქციით: 


 „მუხლი 6. დაფინანსების მეთოდოლოგია 

1. სასწრაფო სამედიცინო დახმარების სამსახურების დაფინანსება ხორციელდება გლობალური ბიუჯეტის პრინციპით, ცხრილი №1-ის შესაბამისად. 

2. ამ პროგრამის განხორციელებას კოორდინაციას უწევს საქართველოს შრომის, ჯანმრთელობისა და სოციალური დაცვის სამინისტროს საგანგებო სიტუაციების კოორდინაციისა და რეჟიმის დეპარტამენტი. 

ცხრილი №1 

	ხარჯი თვეში (ლარებში)

	ხელფასი

	დირექტორი
	535

	ექიმი
	450

	ექთანი
	300

	მძღოლი
	265

	დისპეტჩერი
	220

	ბუღალტერი-მოლარე
	200

	დამლაგებელი-სანიტარი
	140,4

	სხვა ხარჯი

	მათ შორის (საწვავი, მედიკამენტები, კომუნალური, მობილური კავშირგაბმულობა, მანქანების მომსახურება და ოფისის ხარჯები) 
	2915



მუხლი 2
ბრძანება ამოქმედდეს გამოქვეყნებისთანავე. 

ა. ურუშაძე

